पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। खाद्य, नागरिक आपूॢत एवं उपभोक्ता मामले विभाग में जिला रसद अधिकारी के 19 नए पद स्वीकृत किए गए हैं। इसकी घोषणा मुख्यमंत्री ने अपने बजट भाषण में की थी। असल में राज्य के इस विभाग में लंबे समय से काम बढ़ रहा है लेकिन मॉनिटरिंग के लिए डीएसओ की कमी महसूस की जा रही थी। काम के साथ क्षेत्र भी बढऩे से यह दिक्कत और अधिक बढ़ गई थी। इस संबंध में खाद्य मंत्री परसादी लाल मीणा ने बताया कि राज्य में उपभोक्ताओं को समय पर खाद्य सामग्री वितरण के प्रभावी संचालन और क्रियान्वयन को ध्यान में रखते हुए कैडर रिव्यू कर ये नए पद सृजित किए गए हैं। कैडर रिव्यू के तहत खाद्य विभाग मुख्यालय (जयपुर), जोधपुर कार्यालय तथा खाद्य विभाग मुख्यालय, जयपुर, उपभोक्ता मामले में जिला रसद अधिकारी के एक-एक पद, खाद्य विभाग मुख्यालय एवं राजस्थान राज्य खाद्य एवं नागरिक आपूॢत निगम जयपुर में दो पद, संभागीय आयुक्त कार्यालय व संभागीय स्तर पर जिला रसद अधिकारी कार्यालयों अजमेर, भरतपुर, बीकानेर, जयपुर, जोधपुर, कोटा एवं उदयपुर में एक-एक पद स्वीकृत किया गया है।नवसृजित पदों पर नियुक्ति पदस्थापन 50 प्रतिशत सीधी भर्ती से और 50 प्रतिशत पदोन्नति से भरे जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn